section_heading: Sekcija za mladež Inicijativnog odbora HDZ-a
paragraph_text: Dok je HDZ imala sve veće probleme u međunarodnim odnosima, pa i unutar europskih konzervativnih stranaka poput Europske demokratske unije (kratica "EDU"), MHDZ uspjela je razvijati dobru suradnju s njemačkim podmlatkom CDU-a i CSU-a Junge Union, austrijskim ÖVP-a (Junge Volkspartei) i mađarskim Mladeži Demokratskog foruma (Ifjúsági Demokrata Fórum). Godine 1992. postaje punopravnom članicom europske krovne konzervativne mladeži Zajednica demokratske mladeži Europe (Democrat Youth Community of Europe, DEMYC), u travnju 1994. nakon što je najutjecajnija članica američke Mladeži Republikanske stranke (Young Republicans) dala svoju suglasnost, na Kongresu u Ateni MHDZ postaje i članica svjetske organizacije konzervativne i demokršćanske mladeži (International Young Democrat Union, IYDU). Također postaje i članica europskih mladih demokršćana (European Young Christian Democrats, EYCD), koja 1997. postaje Mladež Europske pučke stranke (Youth of the European People's Party, YEPP).